Teeviit

Erasmus + ja Euroopa Solidaarsuskorpuse taotlusvooru tähtaeg
2024-10-01 13:00 (Europe/Tallinn)
Erasmus + noortevahetuste ja osalusprojektide ning Euroopa Solidaarsuskorpuse solidaarsusprojektide taotlusvooru tähtaeg 1.10.2024 kell 13.00. Lisainfo siin.

Osale ka noorteprojektide infotunnis 11.09.2024, mille kohta leiad täpsema info siit.
Loe lisaks Teeviit portaalist “Kuidas kirjutada projekti ja kuhu see esitada?”.
Kandideeri hiljemalt 4.09.2024 projektikirjutamise laagrisse “Noor, tule projektikirjutamise laagrisse!”.

Mis on mis?

Noortevahetus on rahvusvaheline noorte kohtumine Eestis või mõne partneri koduriigis, mille tegevused töötatakse välja ja viiakse ellu osalejate endi poolt. Projekte saavad ellu viia ja nendes osaleda 13-30 aastased noored.
📄 Lisainfo noortevahetuse kohta siin.
🗯️ Loe noortevahetuse kogemust “Stereotüüpe kummutav noortevahetus: Narvast pärit noor jagab kogemusi”.

Osalusprojekt pakub 13-30aastastele noortele kodanikuühiskonnas osalemise kogemust ja võimalust selleks vajalikke oskusi õppida. Projektitüüp sobib ideaalselt 2025a KOV valimisteks valmistumiseks. Osalusprojekti teeb lihtsamaks asjaolu, et seda saab teha ka ilma välispartnerita.
📄 Lisainfo osalusprojekti kohta siin.
🗯️ Loe osalusprojekti kogemust “Linnavolikogu simulatsioon andis noortele võimaluse rääkida kaasa pealinna kujundamises”.
Solidaarsusprojektide eesmärk on motiveerida 18-30aastaseid noori märkama ja lahendama oma kodukoha probleeme. Projektis osalejatele ei ole vanusepiirangut määratud ning projekte viiakse ellu kohalikul tasandil.
📄 Lisainfo solidaarsusprojekti kohta siin.
🗯️ Loe solidaarsusprojekti kogemust “Võru HUUB-i solidaarsusprojekt toitis noorte ettevõtluspisikut”.

Oleviku Otsustajad 2025
2025-03-09
Eesti Noorteühenduste Liit viib koostöös Eesti Õpilasesinduste Liidu ja Eesti Koostöö Koguga ellu noorte osalusprojekti “Oleviku Otsustajad”, mille eesmärk on tõsta noorte teadlikkust demokraatiast ja osalusvõimalustest.

Projekti otsitakse noori ja noortemeelseid tegutsejaid, kes on valmis viima oma kodukohas ellu tegevusi ja toetama noorte osalust kohalikul tasandil. Sulle pakutakse koolitusi demokraatia, osalusmeetodite ja sotsiaalmeedias kõneisikuks olemise kohta.

Kui soovid panustada oma kogukonnas, sind oodatakse kandideerima järgmistes rollides:
✔️ Noorte osaluse kõneisik
✔️ Simulatsioon-töötubade läbiviija
✔️ Generatsioonidevaheliste dialoogide korraldaja

Lisainfo

Kandideerin siin

NATO noorsaadiku programm kutsub
2025-03-09
Kas tunned huvi rahvusvahelise julgeoleku ja diplomaatia vastu? “NATO Noorsaadiku programm” avab sulle uksed NATO kollektiivkaitse, Eesti riigikaitse ning meie liitlaste strateegiate ja tegevuste maailma. Kui oled 15-19-aastane noor ning osaled aktiivselt oma kooli meediakanalites, siis on see programm mõeldud just sulle.

Programmis osalejatel on võimalus kaasa lüüa üritustel, näiteks NATO-Euroopa Liidu Ümarlaual ja NATO Youth Forum’il, ning kajastada neid enda ja kooli meediakanalites.
Programmi raames pakutakse noortele võimalust osaleda sotsiaalmeediakoolitusel, mille alusel saaksid nad 2025. aasta sügisel läbi viia noortele suunatud sotsiaalmeediakampaania.
Samuti viiakse osalejatega läbi NATONIA mängu. Kolm edukamat osalejat saavad sügisel võimaluse külastada NATO peakorterit ja meie alalist esindust.

Kas soovid osaleda? Registreeru hiljemalt 9. märtsiks!

Lisainfo

Registreerumine

Erasmus+ ja ESK taotlusvooru tähtaeg: noortevahetus, osalusprojekt, solidaarsusprojekt
2025-10-01 13:00 | Veebis
Kas teadsid, et noored saavad taotleda oma projektidele rahastust? Selleks pakub võimalust Erasmus+ ja Euroopa Solidaarsuskorpuse Agentuur. Käesolevast artiklist leiad kasuliku infot projektitüüpide ja taotlusvõimaluste kohta.

Erasmus+ ja Euroopa Solidaarsuskorpuse taotlusvooru on võimalus esitada:

Erasmus+ noortevahetus (rahvusvaheline tegevus),
Erasmus+ osalusprojekt (kohalik või rahvusvaheline tegevus),
Euroopa Solidaarsuskorpuse solidaarsusprojekt (kohalik tegevus).

❗❗❗ Taotluste esitamise tähtaeg: 01.10.2025 kell 13.00 on taotlustähtaeg Erasmus+ osalusprojektidele (noored vanuses 13-30a), Erasmus+ noortevahetused (noored vanuses 13-30a) ja ESK solidaarsusprojektidele (noored vanuses 18-30a).

Loe lisaks Teeviit portaalist “Kuidas kirjutada projekti ja kuhu see esitada?”

Registreeru Erasmus+ ja ESK projektikirjutamise laagrisse
2026-01-04 08:00 - 17:00 | Veebis
Oled 13-25aastane ja sul on idee, mida tahaksid ellu viia Erasmus+ või Euroopa Solidaarsuskorpuse toel? Kui jah, siis osale jaanuaris 2026 projektikirjutamise laagris!

Projektikirjutamise laager toimub 16.–18. jaanuaril 2026 Tallinnas (Paadi 5) ning osalema oodatakse noori, kes soovivad oma projektitaotluse valmis veebruariks.
Laagris saad professionaalset nõu ja tuge, et arendada oma ideest kvaliteetne projekt. Oodatud on 2–5-liikmelised tiimid koos juhendajaga (kui kõik osalejad on alla 18, siis on juhendaja osalemine tungivalt soovituslik).
Osalemine on tasuta, majutus ja transpordikulud kaetakse nendele osalejatele, kes elavad Tallinnast väljas. Laagri töökeel on eesti keel, aga vajadusel pakutakse abi ka vene ja inglise keeles.
Uuri ettevalmistuseks lisa:

Erasmus+ noortevahetus (rahvusvaheline)
Erasmus+ osalusprojekt (kohalik või rahvusvaheline)
Euroopa Solidaarsuskorpuse solidaarsusprojekt (kohalik)

👉 Registreeri laagrisse hiljemalt 4. jaanuaril 2026 siin.
📩 Lisainfo: karin.oovel@harno.ee.

Allikas ja pilt: Erasmus+ ja Euroopa Solidaarsuskorpuse agentuuri noorteprogrammide keskuse veebilehe uudis “Noor, osale projektikirjutamise laagris ja viimistle oma idee kuulikindlaks“
